VAIO-käyttöopas SVT1111/SVT1311-sarja

Task

# USB-laitteen kytkeminen

Voit kytkeä VAIO-tietokoneeseen Universal Serial Bus (USB) -laitteen, kuten hiiren, levyaseman, kaiuttimen tai tulostimen. Kytkettäessä USB-laite on ehkä asennettava sen mukana toimitettu laiteohjain. Lisätietoja on laitteen mukana toimitetussa oppaassa.

1. Valitse USB-portti (1), jota haluat käyttää.

1. Kytke USB-laitteen kaapeli (2, ei sisälly toimitukseen) USB-porttiin.

Huomautus

- USB-laitteen mukana toimitettava ohjainohjelmisto on ehkä asennettava ennen USB-laitteen käyttöä. Lisätietoja on USB-laitteen mukana toimitetussa oppaassa.

- Kun haluat tulostaa asiakirjoja, varmista, että USB-tulostin on yhteensopiva käyttämäsi Windows-version kanssa.

- Ennen kuin irrotat USB-kaiuttimet VAIO-tietokoneesta, lopeta DVD-levyn tai musiikin toisto tai sammuta tietokone. Jos irrotat USB-kaiuttimet toiston aikana, siitä voi aiheutua toimintahäiriö.
  Lisätietoja USB-laitteen irrottamisesta on laitteen mukana toimitetussa oppaassa.

- Suojaa VAIO-tietokoneesi ja/tai USB-laitteesi vaurioilta noudattamalla seuraavia ohjeita:

- Kun siirrät VAIO-tietokonetta, johon on liitetty USB-laitteita, varo, ettei USB-portteihin kohdistu iskuja.

- Älä aseta VAIO-tietokonetta laukkuun tai kantolaatikkoon USB-laitteet kytkettyinä.

Vihje

- VAIO-tietokoneen USB-portit ovat USB 2.0- ja USB 3.0 -yhteensopivat. USB 3.0 -yhteensopivat USB-portit tunnistaa sinisestä väristä.

- USB 3.0 -standardi sisältää USB 2.0 -standardin mukaisten tiedonsiirtotilojen lisäksi seuraavan siirtotilan:

- SuperSpeed: 5 Gbps:n siirtonopeus.

Aiheeseen liittyvää
Ulkoisen DVD-aseman kytkeminen